CELEX: 32016R0182
Language: mt
Date: 2016-02-11 00:00:00
Title: Regolament ta' Implimentazzjoni tal-Kummissjoni (UE) 2016/182 tal-11 ta' Frar 2016 li jġedded l-approvazzjoni tas-sustanza attiva piraflufen-etil, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE)

12.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/40
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/182
   tal-11 ta' Frar 2016
   li jġedded l-approvazzjoni tas-sustanza attiva piraflufen-etil, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 20(1) tiegħu,
   Billi:
   
               (1)
            
            
               Kif stipulat fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2), l-approvazzjoni tas-sustanza attiva pirflufen-etil tiskadi fit-30 ta' Ġunju 2016.
            
         
               (2)
            
            
               Tressqet applikazzjoni għat-tiġdid tal-inklużjoni tal-piraflufen-etil fl-Anness I tad-Direttiva tal-Kunsill 91/414/KEE (3), bi qbil mal-Artikolu 4 tar-Regolament tal-Kummissjoni (UE) Nru 1141/2010 (4), u fil-perjodu stipulat fl-istess Artikolu.
            
         
               (3)
            
            
               L-applikant ressaq id-dossiers supplimentari meħtieġa b'konformità mal-Artikolu 9 tar-Regolament (UE) Nru 1141/2010. L-Istat Membru relatur sab li l-applikazzjoni kienet kompluta.
            
         
               (4)
            
            
               L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem: “l-Awtorità”) u lill-Kummissjoni fl-10 ta' Jannar 2014.
            
         
               (5)
            
            
               L-Awtorità bagħtet ir-rapport ta' valutazzjoni tat-tiġdid lill-applikant u lill-Istati Membri għall-kummenti tagħhom, u għaddiet il-kummenti li waslulha lill-Kummissjoni. L-Awtorità qiegħdet ukoll is-sommarju tad-dossier supplimentari għad-dispożizzjoni tal-pubbliku.
            
         
               (6)
            
            
               Fit-22 ta' Jannar 2015 (5), l-Awtorità bagħtet lill-Kummissjoni l-konklużjoni tagħha dwar jekk il-piraflufen-etil jistax ikun mistenni li jissodisfa l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009. Fit-13 ta' Lulju 2015, il-Kummissjoni ressqet l-abbozz tar-rapport ta' rieżami tal-piraflufen-etil lill-Kumitat Permanenti dwar il-Pjanti, l-Annimali, l-Ikel u l-Għalf.
            
         
               (7)
            
            
               Dwar wieħed jew aktar mill-użi rappreżentattivi ta' mill-inqas prodott wieħed tal-protezzjoni tal-pjanti li fih is-sustanza attiva, ġie stabbilit li l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009 huma ssodisfati. Għaldaqstant, dawk il-kriterji għall-approvazzjoni jitqiesu li ntlaħqu.
            
         
               (8)
            
            
               Il-valutazzjoni tar-riskju għat-tiġdid tal-approvazzjoni tal-piraflufen-etil hija msejsa fuq għadd limitat ta' użi rappreżentattivi, li madankollu ma jillimitawx l-użi li għalihom jistgħu jiġu awtorizzati l-prodotti għall-protezzjoni tal-pjanti li fihom il-piraflufen-etil. Għaldaqstant, jixraq li r-restrizzjoni fuq l-użi bħala erbiċida ma tibqax isseħħ.
            
         
               (9)
            
            
               Għalhekk, jixraq li tiġġedded l-approvazzjoni tal-piraflufen-etil.
            
         
               (10)
            
            
               Skont l-Artikolu 20(3) tar-Regolament (KE) Nru 1107/2009, flimkien mal-Artikolu 13(4) tiegħu, l-Anness tar-Regolament ta' Implimentazzjoni (UE) Nru 540/2011 għandu jiġi emendat kif xieraq.
            
         
               (11)
            
            
               Ir-Regolament ta' Implimentazzjoni tal-Kummissjoni (UE) 2015/1885 (6) tawwal iż-żmien sal-iskadenza tal-piraflufen-etil għat-30 ta' Ġunju 2016 biex ikun hemm biżżejjed żmien ħa jitlesta l-proċess tat-tiġdid qabel l-iskadenza tal-approvazzjoni ta' dik is-sustanza. Billi d-deċiżjoni favur it-tiġdid ttieħdet qabel din id-data ta' skadenza mtawla, dan ir-Regolament japplika mill-1 ta' April 2016.
            
         
               (12)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Tiġdid tal-approvazzjoni ta' sustanza attiva
   L-approvazzjoni tas-sustanza attiva piraflufen-etil iġġeddet kif stabbilit fl-Anness I.
   Artikolu 2
   Emendi għar-Regolament ta' Implimentazzjoni (UE) Nru 540/2011
   L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.
   Artikolu 3
   Dħul fis-seħħ u data tal-applikazzjoni
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Japplika mill-1 ta' April 2016.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Frar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 309, 24.11.2009, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
   
      (3)  Id-Direttiva tal-Kunsill 91/414/KEE of 15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
   
      (4)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I għad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).
   
      (5)  The EFSA Journal 2015; 13(2):4001. Disponibbli onlajn fuq: www.efsa.europa.eu.
   
      (6)  Ir-Regolament ta' Implimentazzjoni tal-Kummissjoni (UE) 2015/1885 tal-20 ta' Ottubru 2015 li jemenda r-Regolament (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi 2,4-D, Aċibenżolar-s-metil, Amitrol, Bentażon, Ċjalofop-butil, Dikwat, Esfenvalerat, Famoksadon, Flumjoksażina, DPX KE 459 (flupirsulfuron-metil), Glifosat, Iprovalikarb, Isoproturon, Lambda-Ċjalotrina, Metalaksil-M, Metsulfuron-metil, Pikolinafen, Prosulfuron, Pimetrożina, Piraflufen-etil, Tijabendażol, Tifensulfuron-metil u Triasulfuron (ĠU L 276, 21.10.2015, p. 48).
   
      ANNESS I
      
                  L-Isem Komuni, In-Numri ta' Identifikazzjoni
               
               
                  L-Isem IUPAC
               
               
                  Il-Purità (1)
                  
               
               
                  Id-data tal-approvazzjoni
               
               
                  L-iskadenza tal-approvazzjoni
               
               
                  Id-dispożizzjonijiet speċifiċi
               
            
                  Piraflufen-etil
                  Nru tal-CAS 129630-19-9
                  Nru tas-CIPAC 605.202
               
               
                  etil [2-kloro-5-(4-kloro-5-difluworometossi-1-metilpirażol-3-il)-4-fluworofenossi]aċetat
               
               
                  ≥ 956 g/kg
               
               
                  L-1 ta' April 2016
               
               
                  Il-31 ta' Marzu 2031
               
               
                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar il-piraflufen-etil, u b'mod partikolari l-Appendiċijiet I u II tiegħu.
                  F'din il-valutazzjoni ġenerali, l-Istati Membri għandhom jagħtu attenzjoni partikolari:
                  
                              —
                           
                           
                              lill-protezzjoni tal-organiżmi akkwatiċi,
                           
                        
                              —
                           
                           
                              lill-protezzjoni ta' pjanti terrestri mhux fil-mira.
                           
                        Fejn ikun rilevanti l-kundizzjonijiet tal-użu għandhom jinkludu miżuri għall-mitigazzjoni tar-riskju.
               
            
         (1)  Jinsabu aktar dettalji dwar l-identità u l-ispeċifikazzjoni tas-sustanza attiva fir-rapport ta' rieżami.
   
   
      ANNESS II
      L-Anness tar-Regolament ta' Implimentazzjoni (UE) Nru 540/2011 huwa emendat kif ġej:
      
                  (1)
               
               
                  fil-Parti A, titħassar l-entrata nru 24 dwar il-piraflufen-etil;
               
            
                  (2)
               
               
                  fil-Parti B, tiżdied l-entrata li ġejja:
                  
                              Numru
                           
                           
                              L-Isem Komuni, In-Numri ta' Identifikazzjoni
                           
                           
                              L-Isem IUPAC
                           
                           
                              Il-Purità (1)
                              
                           
                           
                              Id-data tal-approvazzjoni
                           
                           
                              L-iskadenza tal-approvazzjoni
                           
                           
                              Id-dispożizzjonijiet speċifiċi
                           
                        
                              “95
                           
                           
                              piraflufen-etil
                              Nru tal-CAS 129630-19-9
                              Nru tas-CIPAC 605.202
                           
                           
                              etil [2-kloro-5-(4-kloro-5-difluworometossi-1-metilpirażol-3-il)-4-fluworofenossi]aċetat
                           
                           
                              ≥ 956 g/kg
                           
                           
                              L-1 ta' April 2016
                           
                           
                              Il-31 ta' Marzu 2031
                           
                           
                              Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar il-piraflufen-etil, u b'mod partikolari l-Appendiċijiet I u II tiegħu.
                              F'din il-valutazzjoni ġenerali, l-Istati Membri għandhom jagħtu attenzjoni partikolari:
                              
                                          —
                                       
                                       
                                          lill-protezzjoni tal-organiżmi akkwatiċi,
                                       
                                    
                                          —
                                       
                                       
                                          lill-protezzjoni ta' pjanti terrestri mhux fil-mira.
                                       
                                    Fejn ikun rilevanti, il-kundizzjonijiet tal-użu għandhom jinkludu miżuri għall-mitigazzjoni tar-riskju.”
                           
                        
            
         (1)  Jinsabu aktar dettalji dwar l-identità u l-ispeċifikazzjoni tas-sustanza attiva fir-rapport ta' rieżami.